Bybelskool » PSALM 51:1-12
3 Wees my genadig, o God, volgens u troue liefde;
wis my oortredings uit volgens u groot ontferming.
5 want ek is deeglik bewus van my oortredings
sodat U gelyk sal hê as U uitspraak lewer,
sondig toe my moeder met my swanger geraak het.
8 Kyk, getrouheid verwag u reeds in die moederskoot,
9 Neem my sonde weg met marjolein sodat ek rein kan wees,
10 Laat my weer uitroepe van vreugde en blydskap hoor;
laat die gebeente wat U verbrysel het, juig.
12 Skep 'n rein hart vir my, o God,
vernuwe 'n bestendige gees in my binneste.
13 Moet my tog nie wegdryf uit u teenwoordigheid nie;
en moet u heilige Gees nie van my wegneem nie.
14 Laat my weer die vreugde oor u verlossing ervaar,
laat 'n gewillige gees my ondersteun.
God wat my verlos, laat my tong juig oor u geregtigheid.
en my mond sal u lof verkondig.
18 U vind immers geen vreugde in slagoffers nie,
anders sou ek dit gee; brandoffers aanvaar U nie.
19 Offers aan God is 'n gebroke gees,
'n gebroke en verpletterde hart sal U, o God, nie minag nie.
21 Dan sal U vreugde vind in offers van geregtigheid –
brandoffers en volledige offers –
Dan sal daar op u altaar jong bulle geoffer word.
Psalm 51 is die bekendste van die sogenaamde boetepsalms in die Psalmboek (Ps 6; 32; 38; 51; 102; 130; 143). Dit word gekoppel aan Dawid se reaksie op die profeet Natan se veroordeling van sy owerspel met Batseba en die verraad teen haar man Urija wat tot sy dood gely het (2 Sam 11-12) soos vers 1-2 uitspel. Maar die betekenis hiervan is vir alle tye en in alle situasies waar om vergifnis en herstel gebid word.
Terloops, Paulus gebruik in sy brief aan die Romeine hierdie vers, "U uitspraak is dus reg en u oordeel regverdig", om God se regverdige oordeel oor alle mense te bevestig: "Dit staan vas dat God betroubaar is en elke mens 'n leuenaar, soos daar geskrywe staan: 'U is regverdig wanneer U uitspraak doen en U wen U saak wanneer U aangekla word.'"
Dawid openbaar hiermee 'n diep stuk wysheid, soos Spreuke 28:13 dit ook het: "Wie sy sonde wegsteek, moet niks goeds te wagte wees nie; wie sy sonde bely en daarvan afsien, sal genade ontvang." Maar, Dawid gaan nog dieper en verklaar dat hierdie sonde deel van sy menswees is (vers 7). En daarvan kan 'n mens net verlos word deur God se genade.
"Wie kan rein uit onrein laat voortkom? Niemand nie!" – Job in Job 14:4;
"Hoe kan 'n mens rein wees? Hoe kan 'n sterfling onskuldig wees? As God nie eers die hemelwesens vertrou nie en selfs die hemel nie rein is in sy oë nie, hoeveel minder 'n onrein,verdorwe mens wat boosheid indrink soos water?" – Elifas in Job 15:14-16;
"Hoe kan 'n mens reg hê voor God?  Hoe kan iemand wat uit 'n vrou gebore is, onskuldig wees? As vir God selfs die maan nie helder is nie  en die sterre nie blink genoeg nie, hoeveel te minder 'n mens,  'n blote wurm, 'n mensekind, wat maar net 'n ruspe is?" – Bildad in Job 25:4-6;
"Moet tog nie 'n regsaak teen my begin nie, want niemand wat leef, is voor U onskuldig nie!" – Dawid in Ps. 143:2;
"U het my die eerste lewenslig laat sien, my veilig laat rus aan die bors van my moeder. Van my geboorte af is ek onder u sorg, van die begin van my lewe af is U my God." – Dawid in Ps 22:10-11;
"U het my gevorm, my aanmekaargeweef in die skoot van my moeder. Ek wil U loof, want U het my op 'n wonderbaarlike wyse geskep. Wat U gedoen het, vervul my met verwondering. Dit weet ek seker: geen been van my was vir U verborge toe ek gevorm is waar niemand dit kon sien nie, toe ek aanmekaargeweef is diep in die moederskoot. U het my al gesien toe ek nog ongebore was, al my lewensdae was in u boek opgeskrywe nog voordat ek gebore is." – Dawid in Ps 139:13–16;
"Het U my nie soos botter berei, soos kaas gevorm nie? U het vir my vel en vleis gegee,U het my bene en senings aanmekaargeweef. U het my die lewe gegee en my met liefde versorg, met sorg het U oor my gewaak." – Job in Job 10:10–12.
Hierdie Psalm is 'n diep verwoording van ons skuld voor God – beide dít wat ons geërf het, en dít waaraan ons self aandadig is. Dink goed na oor jou eie sondeskuld en bid hierdie gebed – of dan dele hiervan – gereeld, sodat jy die genade en barmhartigheid van die Here diep binne-in jouself kan ervaar.